b'\n_START_ARTICLE_\nModel napredovale jetrne bolezni\n_START_PARAGRAPH_\nModel napredovale jetrne bolezni (MELD; angl. Model for End-Stage Liver Disease) je to\xc4\x8dkovalni model za oceno stopnje kroni\xc4\x8dne jetrne bolezni. Razvili so ga kot napovedovalno orodje trimese\xc4\x8dnega pre\xc5\xbeivetja po posegu vzpostavitve  transjugularnega intrahepati\xc4\x8dnega portosistemskega obvoda (TIPS), kasneje pa se je izkazal za uporabnega kot prognosti\xc4\x8dno orodje pri presaditvi jeter ter za dolo\xc4\x8danje prednosti na seznamu za prejetje presadka. Lestvico MELD uporabljata tako ameri\xc5\xa1ka (UNOS) kot evropska transplantacijska mre\xc5\xbea (Eurotransplant) za dolo\xc4\x8danje prednostnih bolnikov za presaditev jeter in je s tem zamenjala Child-Pughovo lestvico.'